13.12. Palaveri siniset ja valkoiset

Valmentajien terveiset

Harjoittelu kehittyy koko ajan parempaan suuntaan, pelaajat kuuntelevat koko ajan paremmin, valmentajat tutustuvat pelaajiin koko ajan paremmin ja muutenkin alkaa löytyä sopivat toimintatavat, esim. apuvalmentajista on iso apu, kun voidaan jakaa pelaajat pienempiin ryhmiin.

Vanhempien tunnelmia?

Vanhemmat tyytyväisiä valmentajiin. Tässä nousee esille, että joukkueen harjoituksissa voisi olla käytössä yhteinen sääntö: Kolmannesta varoituksesta reunalle ”jäähylle”. Tämä takaisi paremmin harjoittelurauhan kaikille. On myös hyvä keskustella kotona pelaajan kanssa, että muille pitää antaa työrauha ja valmentajan kanssa ei puhuta samaan aikaan.

Siniset ja valkoiset, yksi vai kaksi ryhmää ja ryhmien maksut? Laskutusväli?

Vaihtoehtoja pohditaan palaverin aikana:

* Valkoiset jää kokonaan pois, olisi vain siniset, samalla maksulla (45€)
* Valkoiset ja siniset kuten ennenkin
* Kolme peliryhmää sinisen sisällä, esim. a,b,c. Valmentaja tekisi jaot.
* Valkoiset treenaisivat sinisten mukana, mutta eivät osallistu peleihin. Tällöin hinta 35€

Kallistutaan siihen, että treeneissä pelaajat jaetaan tason mukaan, sen mukaan ketä pelaajia on paikalla.

Peleissä käyvät maksavat 45€/kk ja pelaajat, jotka eivät käy peleissä maksavat 35€/kk. Eli näin ollen olisi yksi ryhmä siniset, joka jaettaisiin kolmeen tasoryhmään pelejä ja turnauksia varten. Peleihin enintään 9 pelaaja/joukkue jotta puolen pelin takuu toteutuu.

(Allekirjoittaneen lisäys: Kokouksessa puhuttiin, ettei 35€ maksavilla olisi tapahtumia, mutta tietysti budjetin mukaan, mitä heille on budjetoitu. Tapahtumia kuitenkin harvemmin kuin sinisillä, esim. voivat osallistua joihinkin turnauksiin sinisten mukana. Toimihenkilöt päättävät tapahtumat)

Laskutusväli. Paikalla olevat kallistuvat siihen, mikä rahastonhoitajalle tuntuu helpoimmalta. Laskut tulee toistaiseksi kerran kuukaudessa.

Joukkueenjohtajan valinta

Pohditaan palaverin aikana, jaetaanko jojon tehtävät kahdelle jojolle. Esim. turnaus- ja pelijojo, sekä pelaajalistoista huolehtiva jojo. Toiseksi jojoksi lupautunut Anna Ojala, toiseksi Mikko Heikkilä. Arto ja Eve tekee apulistan, millaisia jojon tehtävät ovat.

Pelit ja turnaukset vuodelle 2018

Valmentajat ja joukkueenjohtajat sopivat minne ilmoittaudutaan.

Ehdotuksia turnauksista:

Toukokuussa Tykkimäki -turnaus Kouvolassa?

Hesa Cup?

Siirtyminen ryhmien välillä

Ilmoitus joukkueenjohtajalle tai valmentajalle, jos pelaaja on menossa kokeilemaan kilparyhmään tai sinisten ryhmään. Kokeiluaika on noin kaksi viikkoa, tästä voidaan neuvotella tilanteen mukaan.

Vapaata keskustelua

Tuli esille, mitä yhteistyö kilvan ja sinisten välillä on. Tässä kohdassa yhteistyötä on yhteinen Nimenhuuto sekä mahdollinen toimihenkilöiden yhteistyö. Osa harjoituksista on samaan aikaan, kokeilemisen kynnys toisessa ryhmässä pidetään mahdollisimman pienenä. Muita yhteistyömahdollisuuksia? Ideoita voi tuoda esimerkiksi joukkueenjohtajille.